Sain salli valmis, aga siiski lõpuks ilma roosideta. Rändlinnu blogis olid küll väga ahvatlevad roosid ja tegin need isegi valmis, aga tundsin, et ei lähe mitte. Proovisin neid nii ja naa sättida ja lõpptulemuseks võtsin hoopis küljest. Esiteks olid nad rasked, sest lõng sai ju otsa ja tegin nii roosid kui narmad teisest lõngast - sellest, mis jääkarudest üle jäi! Ja teades oma õe riietumisstiili ei tundunud need sobivat. Narmad said aga minuarust suurepärased ja täpselt õiget tooni! Roosidega saab ju muud huvitavat peale hakata. Just praegu kargaski üks mõte pähe - kott! Oi, mu mõtted juba liiguvad... Aga ise pean nüüd kiiresti asjad kokku pakkima, sest ees ootab sõit Viljandisse, õe sünnipäevale. Seda salli saate siis loodetavasti Viljandi linna peal näha! Pildi loodan teha juba omaniku kaelas!